Газета Медицина для Вас № 12 от 29.08.17г

**АИТВ жұқпасы және жүктілік**

Бүгінгі таңда адам иммунтапшылық вирусы жұқпасы (ары қарай АИТВ-жұқпасы) дүние жүзінде де, Қазақстанда да өзекті мәселелердің бірі болып отыр. АИТВ-жұқпасының берілу жолының үш түрі бар:

1.Жыныстық-гетеросексуалды және гомосексуалды қатынастар кезінде;

2.парентеральды-қан арқылы;

3.перинатальды-анадан балаға.

АИТВ жұқтырған әйелден балаға жүктілік кезінде, босанғанда, емізгенде берілуі қауіпті екенін ұмытпайық . Бірақ та алдын алу іс-шараларын қолдану арқасында дені сау баланы өмірге әкелуге мүмкіндік бар. Жүктілік және босану кезіндегі уақытылы іс-шаралар жүргізілсе АИТВ-жұқтыру қауіптілігін азайтуға мүкіндік береді.

Қолданыстағы нормативтік құжаттарға сәйкес әйелдер жүктілікпен есепке тұрарда және жүктіліктің 28-30 аптасында АИТВ-ға тексеріледі. Перзентханаға түскен уақытта АИТВ жұқпасына 2 рет тексерілген нәтижесі болмаса  немесе 1 рет тексерілгеннен кейін 3 аптадан артық уақыт өтіп кетсе, немесе айырбас картасыз (обменная карта) түскен жүкті әйелді міндетті түрде  АИТВ-ға  экспресс-тест тапсырту арқылы тексереді. Жүктілікті үзу алдында да АИТВ-ға тестілеу жүргізілу қажет.

Сондықтан АИТВ жұқтырған жүкті әйел гинеколог, инфекционист дәрігерлердің қадағалауында болып, кеңестерін орындауы қажет.

Жүктілік, босану немесе емізу кезінде АИТВ жұқтырған әйелден балаға берілмеу үшін келесі талаптарды орындауы қажет:

-жүктілік кезінде антиретровирустық препараттарды үзбей қабылдау;

-кесарево әдісімен босану;

-нәрестені емізуден бас тарту

**Антиретровирустық препараттарды не үшін қабылдайды?**

-АИТВ жүкті әйелдің қанында көп болса жұғу қауіпі жоғары. Ал, антиретровирустық препараттарар ағзадағы вирусты жүктемені азайтады.

**- Кесарево әдісімен неге босану қажет?**

-Туу жолдарынан өткенде АИТВ нәрестенің терісінің жарақаттары арқылы, анасының қаны мен қынаптық бөліністері ауыз қуысы арқылы ағзасына түсіп, босану кезінде нәрестеге жұғу қаупі 45-50% .

**-Нәрестені емізуден неге бас тарту қажет ?**

**-**Вирусана сүтінде көп мөлшерде болады және емшек үрпісінің айналасында жара болса қан арқылы жұғуы мүмкін, жұғу қауіпі 30- 60%.

Соңғы жылдары жүкті әйелдер арасында алдын алу шаралар тиімді болғандықтан, Астана қаласында АИТВ жұқтырған бала тууы тіркелмеген.

Өкінішке орай, босанғаннан кейін, АИТВ-ны жұқтырып емшек сүті арқылы балаға берілген жағдайлар болды.

Ана болу үлкен жауапкершілік! Сондықтан, сәбиді өмірге әкелуге шешім қабылдаған жағдайда жоғарыда айтылған алдын алу  іс-шараларын орындауы қажет. Міндетті түрде дәрігерден кеңес алыңыз, АИТВ-ның берілу жолдарын есте сақтаңыз!

АИТВ жұқпасынан қорғанудың ең тиімді тәсілі ол – адамның иммун тапшылығы вирусын жұқтырмау:

-кездейсоқ жыныстық қатынастан сақтаныңыздар, отбасыңызда жұбайыңызға адал болыңыз.

Егер, Сіз АИТВ-жұқпасына тексеріліп, кеңес алғыңыз келсе, Астана қаласының ЖИТС-ке қарсы күрес орталығына хабарласыңыз**.**

**Біздің мекен-жайымыз:**

Астана қаласы, Ілияс Есенберлин көшесі 5/1

**Сенім телефоны: 38-04-64**

**З.Рахимбаева**

**«ЖИТС-тың алдын алу және оған қарсы күрес орталығы» МКҚК**

**эпидемиология қадағалау бөлімінің дәрігері**